एवीएन पुरस्कार
एवीएन पुरस्कार अथवा एवीएन अवार्ड्स (AVN Awards) अमेरिकी वयस्क वीडियो उद्योग ट्रेड पत्रिका एवीएन (एडल्ट वीडियो न्यूज़) द्वारा प्रस्तुत और प्रायोजित किया जाने वाला फ़िल्म पुरस्कार समारोह है। ये अश्लील फ़िल्मों के निर्माणा और प्रचार को बढ़ावा देने के उद्देश्य से दिया जाने वाला पुरस्कार है। वो इसे अक्सर अश्लील फ़िल्मों का ऑस्कर्स पुरस्कार कहते हैं। यह पुरस्कार 100 से भी अधिक वर्गों में विभाजित है, इनमें से कुछ फ़िल्म उद्योग की तर्ज पर ही दिये जाते हैं। एवीएन ने पहली बार एवीएन पुरस्कार समारोह फ़रवरी 1984 में रखा। पुरसकार समारोह प्रतिवर्ष नेवाडा के लास वेगा में एवीएन एडल्ट एंटरटैनमेंट एक्सपो के दौरान जनवरी के शुरूआत में होता है। वर्ष 2008 से से समारोह का सम्पादित ब्रोडकास्ट टेलीविजन पर 90 मिनट के लिए प्रसारित किया जाता है। समलैंगिक पुरुषों के वीडियो के लिए पुरस्कार भी वर्ष 1987 के समारोह से एवीएन पुरस्कारों में शामिल था जो वर्ष 1998 के समारोह तक जारी रहा। पुरस्कार के विभिन्न वर्गों की संख्या के बढ़ने से ये कार्यक्रम बोझल हो गया। वर्ष 1999 के समारोह में एवीएन मैगजीन ने समलैंगिक पुरुष वीडियो के लिए अलग से गेवीएन पुरस्कार की मेजबानी आरम्भ कर दी।